**CONVOCATÒRIA 2020 ACCIONS DE PROGRAMACIÓ CONJUNTA INTERNACIONAL (APCIN)**

Es publica la convocatòria d'accions de programació conjunta internacional APCIN, adreçada a finançar la part nacional dels projectes que s'hagin presentat a convocatòries transnacionals conjuntes (entre d'altres, CYTED 2019, GEOTHERMICA 2019, M-ERANET 2019 o PRIMA 2019). Termini: del 21/05 a 09/06/20 (14h) (termini intern: 02/06/2020)

**I. Objecte i finalitat**

Finançament de la part espanyola de projectes i programes d'investigació multilaterals i col·laboratius de dimensió europea i internacional que hagin concorregut amb èxit en convocatòries europees o internacionals conjuntes on participa el Ministeri i l'AEI (veure Annex III de les bases) en àrees temàtiques específiques, i que demostrin excel·lència científica i un valor afegit de la col·laboració internacional a l’hora d’enfrontar-se als reptes de la societat.

**II. Característiques dels projectes**

a. La modalitat de participació serà sempre individual. En el cas que el consorci internacional estigui format per més d’un equip espanyol, cadascú es presentarà independentment en la modalitat de proposta individual, sota el mateix títol.

b. Per a cada proposta individual, hi haurà 1 IP amb el seu equip d'investigació.

c. Període d’execució serà d’entre 2 o 3 anys, segons es justifiqui a la memòria i d'acord amb les condicions establertes del programa internacional on s'emmarca. La data d'inici serà la que s’especifiqui en la resolució de concessió, i haurà de ser posterior a l'1 de gener de 2020.

**III. Requisits del personal investigador**

i. Investigador Principal (IP):

a. Haurà de constar com a coordinador/a principal o soci/sòcia a la sol·licitud del projecte transnacional.

b. Ha de ser doctor/a

c. Ha de pertànyer a la plantilla de l’entitat i tenir vinculació funcionarial, estatutària o laboral (indefinida o temporal), que cobreixi al menys el període del projecte. L'expectativa de nomenament o contractació amb motiu de superar un concurs competitiu, es considerarà vinculació suficient.

d. No podran ser IPs aquells que estiguin contractats a càrrec d'ajuts de convocatòria del Pla Estatal 2013-2016 o 2017-2020, excepte les corresponents a les de Promoció del Talent i Empleabilitat en les que sigui necessari tenir el títol de doctor, així com els doctors contractats amb els fons d'ajuts Maria de Maeztu i Severo Ochoa.

e. Només es podrà presentar com a IP en una única sol·licitud d'aquesta convocatòria.

f. No podrà presentar-se com a IP aquells que constin com a IP en ajuts de la convocatòria APCIN 2019

ii. Equip Investigador (EI):

a. Ha de ser doctor o disposar de la titulació universitària de llicenciatura, enginyeria, arquitectura o grau.

b. Ha de complir els requisits c. i d. que apliquen als investigadors principals.

iii. Equip de Treball (ET):

a. Tots aquells que no compleixin els requisits d'EI, com personal en formació, tècnics de suport, personal contractat per obra i servei a càrrec d'ajuts del Pla Estatal 2013-2016 o 2017-2020, professors convidats, investigadors d’entitats estrangeres, etc.

b. Les seves activitats es definiran al Pla de Treball i no podran aparèixer com a responsables de les activitats.

**IV. Despeses elegibles**

a. Únicament sota la modalitat de costos marginals (directes). A la memòria no obstant, es farà referència al desglossament del cost total del projecte, tal i com es va presentar a la proposta internacional.

b. Costos directes: en general, les despeses com qualsevol altre Projecte d’I+D. Veure article 8 de les bases.

c. NO Costos indirectes.

**V. Presentació de sol·licituds**

\* Com: a través del formulari telemàtic que s'habiliti a la pàgina web. S’ha d’estar inscrit al Registre Unificat de Sol·licitants (RUS).

\* Què: caldrà adjuntar memòria, CVAs segons models i preferiblement en anglès, memòria científica internacional, etc. (consultar Article 13 de les bases).

\* Quan: el termini està establert des del 21 de maig i fins el 9 de juny (14h) (termini intern: 2 de juny)

Contacteu amb el personal tècnic de l'Unitat de Projectes Nacionals de la vostra UTG per a tota consulta i gestió sobre la vostra proposta.